Държавен вестник, бр. 69, 2019 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  69
финансова помощ, се прилага като критерий 
за определяне на размера на подлежащата на 
възстановяване финансова помощ само по отно­
шение на проекти, по които са подадени заявки 
за плащане след 1 януари 2015 г.
Раздел III
Специфични разпоредби
Чл. 4. (1) В случай че при извършена проверка 
на място след окончателно плащане на безвъз­
мездна финансова помощ (екс-пост контрол) по 
мерките по ПРСР 2007 – 2013 г. през първата 
година на изпълнение на одобрения проект (биз­
нес плана) и финансовата година все още не е 
приключила, ДФ „Земеделие“ – Разплащателна 
агенция, не извършва оценка на реализираните 
от подпомаганата дейност приходи за целите 
на определяне на размера на подлежащата на 
възстановяване финансова помощ по т. 30 от 
приложението към правилата. В тези случаи 
проектът се включва в извадка за извършване на 
екс-пост контрол през следващата година, като 
ДФ „Земеделие“ – РА, уведомява ползвателя за 
това обстоятелство.  
(2) Когато първата година от изпълнението на 
одобрения проект (бизнес план) не обхваща една 
пълна финансова година, съответно не съдържа 
данни за всички месеци от финансовата година, 
при съпоставянето на реализираните приходи за 
тази година спрямо заложените в бизнес плана 
приходи Държавен фонд „Земеделие“ – Разпла­
щателна агенция, извършва преценка относно 
това дали постигнатите финансови показатели 
да бъдат включени в изчисленията, посочени в 
т. 30 от приложението към правилата, респ. за 
това дали да разпредели постигнатите финансо­
ви показатели пропорционално през работните 
месеци в съответната година на проверката. При 
преценката по предходното изречение ДФ „Зе­
меделие“ отчита характера на инвестицията по 
одобрения проект и наличието на сезонност при 
производството на съответната продукция или 
предоставянето на съответната услуга.
(3) В случаите на констатирано нарушение на 
нормативно или договорно задължение в края на 
мониторинговия период и когато отстраняването 
на нарушението не е възможно до изтичане на 
този период, размерът на подлежащата на въз­
становяване финансова помощ се определя при 
спазване на следните правила:
а) в случай че в подходящ и съобразен с ес­
теството на нарушението срок, определен от ДФ 
„Земеделие“ – РА, ползвателят представи доказа­
телства за отстраняването му, се прилагат прави­
лата за определяне на частично възстановяване 
на финансовата помощ, ако такова е предвидено 
в графа „Размер на частичното възстановяване“ 
от приложението към правилата за съответното 
нарушение;
б) в случай че в срока по буква „а“ ползвате­
лят не представи доказателства за отстраняване 
на нарушението или когато в графа „Размер на 
частичното възстановяване“ от приложението 
към правилата не е предвидена възможност за 
частично възстановяване на финансовата помощ 
за съответното нарушение, размерът на подлежа­
щата на възстановяване финансова помощ е равен 
на пълния размер на изплатената по съответния 
договор финансова помощ.  
Чл. 5. При наличие на установени  нарушения 
на специфични задължения, уредени в сключен 
административен договор или в нормативен акт, 
които не попадат в приложението към настоящите 
правила и неспазването на които води до възста­
новяване на изплатената финансова помощ, се 
прилагат правилата за възстановяване и санкции-
те, предвидени в съответния административен 
договор или нормативен акт.
Допълнителна разпоредба
§ 1. По смисъла на тези правила:
1. „Приходи“ са приходи от продажби на 
продукция/услуги, посочени в таблица „Произ­
водствена програма“ от съответния представен 
от ползвателя на финансова помощ и одобрен от 
ДФ „Земеделие“ бизнес план. 
2. „Мониторингов период“ е период:
а) за договори, сключени преди 1 януари 
2015 г. – пет години считано от датата на сключ­
ването им;
б) за договори, сключени след 1 януари 
2015 г. – пет, респ. три години (в зависимост от 
статута на предприятието по смисъла на ЗМСП), 
считано от датата на окончателното плащане 
по тях. 
3. „Критерии за допустимост“ са изисквания, 
които ползвателите трябва да спазват, за да 
бъдат одобрени за подпомагане по съответната 
мярка за подкрепа от ПРСР 2007 – 2013 г., и да 
продължат спазването им, за да се възползват от 
подкрепата, но за които не се извършва плащане 
на безвъзмездна финансова помощ.
4. „Ангажименти“ са дейностите, които полз­
вателите на финансова помощ се ангажират да 
осъществят и да изпълняват през мониторинговия 
период и за които не се извършва плащане на 
безвъзмездна финансова помощ.
5. „Други задължения“ са всички изисквания, 
произтичащи от националното законодателство 
и европейското право, които са приложими към 
съответната мярка от Програмата за развитие на 
селските райони или за съответната подпомагана 
по мярката дейност, които ползвателите са за­
дължени да спазват, но за които не се извършва 
плащане на безвъзмездна финансова помощ. 
Заключителни разпоредби
§ 2. Настоящите правила се приемат на ос­
нование чл. 27, ал. 9 от Закона за подпомагане 
на земеделските производители. 
§ 3. Настоящите правила влизат в сила в деня 
на обнародването им в „Държавен вестник“.
§ 4. Правилата не се прилагат за: мярка 214 
„Агроекологични плащания“, мярка 213 „Пла­
щания по Натура 2000 и плащания, свързани с 
Директива 2000/60/EО – за земеделски земи“, 
мярка 211 „Плащания на земеделски стопани за 
природни ограничения в планинските райони“, 
мярка 212 „Плащания на земеделски стопани в 
райони с ограничения, различни от планинските 
райони“, мярка 112 „Създаване на стопанства на 
млади фермери“ и мярка 141 „Подпомагане на 
полупазарни стопанства в процес на преструкту­
риране“ от Програмата за развитие на селските 
райони за периода 2007 – 2013 г.